CELEX: 62017CN0505
Language: hr
Date: 2017-08-18 00:00:00
Title: Predmet C-505/17 P: Žalba koju je 18. kolovoza 2017. podnijelo društvo Groupe Léa Nature protiv presude Općeg suda (šesto vijeće) od 8. lipnja 2017. u predmetu T-341/13 RENV: Groupe Léa Nature protiv Ureda Europske unije za intelektualno vlasništvo (EUIPO)

18.12.2017   
            
            
               HR
            
            
               Službeni list Europske unije
            
            
               C 437/15
            
         Žalba koju je 18. kolovoza 2017. podnijelo društvo Groupe Léa Nature protiv presude Općeg suda (šesto vijeće) od 8. lipnja 2017. u predmetu T-341/13 RENV: Groupe Léa Nature protiv Ureda Europske unije za intelektualno vlasništvo (EUIPO)
   (Predmet C-505/17 P)
   (2017/C 437/18)
   Jezik postupka: engleski
   
      Stranke
   
   
      Žalitelj: Groupe Léa Nature (zastupnik: E. Baud, odvjetnik)
   
      Druge stranke u postupku: Ured Europske unije za intelektualno vlasništvo, Debonair Trading Internacional Lda
   
      Žalbeni zahtjev
   
   Žalitelj zahtijeva od Suda da:
   
               —
            
            
               ukine presudu Općeg suda od 8. lipnja 2017.;
            
         
               —
            
            
               vrati predmet Općem sudu na odlučivanje; i
            
         
               —
            
            
               naloži društvu Debonair snošenje troškova.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe dva žalbena razloga.
   Prvi žalbeni razlog, koji se temelji na povredi članka 8. stavka 1. točke (b) Uredbe o žigu EU-a, zbog povrede ustaljene sudske prakse o ocjeni vjerojatnosti dovođenja u zabludu između žigova.
   U prilog osnovanosti tog žalbenog razloga tužitelj ističe da je Opći sud propustio:
   
               —
            
            
               primijeniti relevantne kriterije koji su potrebni za utvrđenje relevantne javnosti;
            
         
               —
            
            
               pravilno ocijeniti sličnosti između znakova;
            
         
               —
            
            
               pravilno primijeniti relevantne zahtjeve koji omogućavaju ocjenu stjecanja razlikovnoga karaktera uporabom; i
            
         
               —
            
            
               pravilno provesti analizu sveobuhvatne ocjene vjerojatnosti dovođenja u zabludu.
            
         Drugi žalbeni razlog, koji se temelji na povredi članka 8. stavka 5. Uredbe o žigu EU-a, zbog povrede ustaljene sudske prakse u vezi s uporabom koja šteti ugledu ranijeg žiga.
   U prilog osnovanosti tog žalbenog razloga žalitelj ističe da je Opći sud propustio:
   
               —
            
            
               primijeniti sve kriterije koji su potrebni za utvrđenje ugleda ranijeg žiga;
            
         
               —
            
            
               pravilno ocijeniti sličnosti između znakova;
            
         
               —
            
            
               pravilno provesti valjanu analizu postojanja veze koju relevantna javnost može uspostaviti između žigova; i
            
         
               —
            
            
               pravilno ocijeniti štetni učinak koji uporaba žiga može imati na ugled ranijeg žiga.